
На 26.10.2021 г. се проведе напрегнато, тежко и продължително дистанционно заседание на Отрасловия съвет за тристранно сътрудничество в системата на предучилищното и училищното образование. Участваха министър Николай Денков, зам.- министър Мария Гайдарова, председателят на НУС - Аспарух Томов, социални партньори и експерти на МОН.

	Бяха обсъдени следните въпроси:

1. Връщане на учениците в присъствено обучение при висока заболеваемост. Организация на процеса.
2. Обсъждане на възможността за допълнителни 10 дни платен отпуск за непедагогическия персонал в образователните институции при преминаване към обучение в електронна среда.
3. Разни. 
************
Коментари по обсъжданите точки от дневния ред :

По т. 1. Връщане на учениците в присъствено обучение при висока заболеваемост. Организация на процеса.
1. Във връзка със заповедта на МЗ са актуализирани насоките на МОН за провеждане образователен процес при заболеваемост над 750 човека на 100 000. Създава се организация, при наличие на щадящи тестове да се премине към поетапно връщане на учениците от 1 – 4  разумно организационен и подготвителен срок. 
2. Да продължи провеждането на информационна кампания относно приложение на избрани от МЗ тестове, които са 2 типа и разработване на точен и ясен механизъм. Искаме да сте наясно, че решението, кой от двата типа тест ще бъде избран е на единствено на МЗ и то ще е в съответствие с  чувствителност и сензитивност на децата. Въпросите относно организация на процеса на тестване са много и те ще бъдат изяснени в разработен от МОН механизъм, който ще бъде обсъден на ОСТС.
3. Продължаване на информационна кампания по процеса на ваксиниране. 
4. Г-н Томов акцентира върху нашумялата и твърде притеснителна  през последните дни тема с въвеждането на „Зелен сертификат“ в образователните институции. Предложението на НУС е да има гратисен период и той да е разумен. Да се обмисли от МЗ тестовете за антитела да влязат в „Зелен сертификат“.
5. Да остане възможността за локално вземане на решение за преминаване в ОРЕС от гледна точка на заболеваемостта в съответната община или населено място. 
	
	По т. 2. Обсъждане на възможността за допълнителни 10 дни платен отпуск за непедагогическия персонал в образователните институции при преминаване към обучение в електронна среда.
	
	Социалните партньори  и МОН се обединиха около предложението, юристите на МОН да подготвят Анекс към КТД, който да продължи действието на чл.42 „а“ и тези дни да останат 20. Анексът да действа до изтичане на настоящия КТД, а именно - ноември 2022 година.

	По т. 3. Разни 

1. Всички предложения разгледани от работната група към МОН по изменения на Наредба №15 за статута и професионалното развити на учителите, директорите и другите педагогически специалисти касаещи атестирането, да бъдат разгледани на ОСТС и след това да бъдат предложени за обществено обсъждане.
2. Акцент към приоритетите в образованието отправено към всички политически партии. 
3. Предоставяне на информация от МОН за изразходването на допълнително отпуснатите за образованието 8 милиона лева, които по преценка на социалните партньори са недостатъчни. 


	РЕШЕНИЯ НА ОСТС:

1. Продължаване на: 
· Провеждане на информационна кампания за приложение на избраните от МЗ тестове в училищата.
· Информационна кампания по процеса на ваксиниране на работещите в образователни институции.
2. Разработване на механизъм за тестване в училище и съгласуването му с ОСТС след произнасяне на МЗ. 
3. Връщане на учениците при условията на висока заболеваемост чрез въвеждане на тестове или „Зелен сертификат“ и прилагане на децентрализиран подход.

